**Referat af bestyrelsesmøde i Ejerforeningen Digterparken**

Mandag d. 7. april 2014

Til stede: Jens, Morten, Kate, Thor, Karsten, Karen, Pia, Claus

Afbud fra Ole og (akut) fra Birk

1. **Godkendelse af dagsorden** - godkendt
2. **Godkendelse af referat fra sidste bestyrelsesmøde** - godkendt
3. **Nyt fra formanden:**

Velkommen til de nye bestyrelsesmedlemmer.

Økonomi fra Jan – budgetopfølgning og Identifikation af den nye bestyrelse overfor myndighederne i forhold til hvidvaskloven.

1. **Viceværtrapporten:**
* dørpumpe i trappetårnet ved blok 32 er blevet skiftet.
* smadrede trådglasruder i blok 38 og 34 + diverse andre steder skiftes.
* indbrud i cykelkælderen i blok 40N - døren sparket ind. Ståldøre til samme er på vej til isætning snarest.
* Flere lejligheder har problemer med vandtrykket – rørene er kalket til og der skal bl.a. laves reparationer inde fra lejlighederne. Konstruktionen og fordeling ml ejerforening/ejere kortlægges. Thor tager hånd om det. Redegørelse på næste møde.
* Hærværk på de nyopsatte kameraer. Det er renset og kører igen. En lampe, der har været generende for nogle beboere er drejet i forbindelse med afleveringsforretning.
1. **Nyt fra DEAS v. Thor**
* Opfølgning fra generalforsamling:
* Lampe ved stamvejen har ikke virket i længere tid – det kræver en større undersøgelse at finde ud af hvorfor (opgravning), så det har ikke første prioritet. Men vi undersøger pris/muligheder hos elektrikeren, der allerede tidligere har tjekket de umiddelbare udbedringsmuligheder.
* Hullet i jorden ved kiosken – Stofa har gravet og flyttet ledning, men har ikke lukket hullet efter sig. Stofa er kontaktet for udbedring.
* En beboer fortalte v generalforsamlingen om udskiftning af vinduer med betaling fra forsikringen – hvordan, hvem? Sagen har ikke været omkring Thor/DEAS. Det undersøges nærmere.
* Dør øverst i trappetårn ved blok 24 er ødelagt nederst og i generel dårlig stand. Karsten og Thor ser på sagen. De nederste døre i tårnet kan evt forstærkes med stålplade, der beskytter mod spark.

Løbende opgaver:

* Thor fortsætter med ansøgning hos kommunen om nedrivning af de tidligere omtalte trappetårne ved blok 48/50.
* Thor fremsender budgetplanen til de nye bestyrelsesmedlemmer, så vi har et fælles beslutningsgrundlag for at prioritere udgifterne til løbende vedligehold. Vi kigger nøjere på årets budget og fordelingen af poster i vedligeholdelsesplanen på næste møde.
* Allerede budgetterede opgaver – ovenlysvinduer i dårlig stand. Thor tager en vurderingsrunde på de indberettede (8 lejl)
* Der er indtil videre skiftet tre af de små toiletvinduer, der var i dårligst stand.
* Priser på varmevekslere/pumper og blandesløjfer på de resterende gamle. Vi vil gerne have dem skiftet, men det skal holdes op mod beløbet, der er afsat til mindre opgaver i det kommende år. Rentabelt i længden med en opgradering både for den enkelte beboer og for foreningen..
1. **Team-building for den nye bestyrelse:**
	* Præsentation af bestyrelsens medlemmer og deres interesser i forhold til bestyrelsesarbejdet.
* Konstituering:
	+ Formand - ingen modkandidater. Jens forbliver formand.
	+ Næstformand – ingen modkandidater. Karen forbliver næstformand
	+ Sekretær – ingen modkandidater. Karen forbliver sekretær
	+ Arbejdende udvalg. Vi nedsætter mindre udvalg under bestyrelsen, der kan være arbejdsgrupper mellem bestyrelsesmøderne. Vi har mange forslag til indsatsområder/arbejdsgrupper og vi fordeler efter interesse og sørger samtidig for at få dækket de områder, som bestyrelsen har ansvaret for.
1. **Diverse:**
* Vi beder DEAS om at kontakte ejeren af den bil, der er til salg ved blok 28, da parkeringspladsen ikke er beregnet til handelsplads.
* Vagter i viceværtens kontortid frem til næste møde: onsdag d. 16. Pia, onsdag d. 23. Claus, onsdag d.30. Karen
* Næste møde **tirsdag d. 6.maj kl 17.30-21**

**God påske til beboerne i Digterparken**